recursal/SuperWikiNEXT-32B huggingface dataset:
**Peptida** (bahasa Inggeris: *peptide*, daripada akar bahasa Yunani: πεπτός, *peptós* "dihadam"; daripada πέσσειν, *péssein* "menghadam") merupakan rantaian pendek monomer asid amino semula jadi atau buatan yang dihubungkan oleh ikatan peptida (amida).

Ikatan kimia kovalen yang wujud dalam rantaian sebegini terhasil apabila kumpulan karboksil suatu asid amino bertindak balas dengan suatu kumpulan amino daripada asid amino yang lain. Peptida terpendek yang wujud - dipeptida - terdiri daripada 2 asid amino dihubungkan oleh satu ikatan peptida, begitulah perkara sama yang ada pada tripeptida, tetrapeptida dan seterusnya. **Polipeptida** merupakan rantaian peptida panjang yang berterusan dan tidak bercabang. Oleh itu, peptida dikelaskan dalam kumpulan kimia oligomer dan polimer yang meluas bersama-sama asid nukleik, oligosakarida dan polisakarida, dan sebagainya.

Peptida dibezakan daripada protein berdasarkan saiz, di mana sejenis peptida itu difahamkan mengandungi sekitar sedikit daripada 50 asid amino. Protein pula terdiri daripada lebih daripada satu polipeptida yang disusun agar dapat berfungsi secara biologinya di mana ia sering terikat pada ligan seperti koenzim dan kofaktor, atau kepada protein atau makromolekul (DNA, RNA dan sebagainya) yang lain, atau kepada binaan makromolekul.

Rujukan
-------

1. ↑  IUPAC. Compendium of Chemical Terminology, 2nd ed. (the "Gold Book"). Compiled by A. D. McNaught and A. Wilkinson. Blackwell Scientific Publications, Oxford (1997). Versi pembetulan dalam talian XML:  (2006-) oleh M. Nic, J. Jirat, B. Kosata; kemaskini dikompilasikan oleh A. Jenkins. ISBN 0-9678550-9-8. doi:10.1351/goldbook.P04898.
2. ↑  "What are peptides". Zealand Pharma A/S. Diarkibkan daripada yang asal pada 14 Julai 2014.
3. ↑  Ardejani, Maziar S.; Orner, Brendan P. (2013-05-03). "Obey the Peptide Assembly Rules". *Science*. **340** (6132): 561–562. Bibcode:2013Sci...340..561A. doi:10.1126/science.1237708. ISSN 0036-8075. PMID 23641105.
**Empayar Rashtrakuta** (Bahasa Kannada: ರಾಷ್ಟ್ರಕೂಟcode: kn is deprecated ) ialah dinasti diraja India yang memerintah sebahagian besar India selatan, tengah, dan utara antara abad ke-6 hingga abad ke-10. Sewaktu itu, raja-raja Rashtrakuta memerintah sebagai sebilangan kaum kerabat bersaudara yang berasingan.[*perlu rujukan*] Inskripsi Rashtrakuta terawal yang diketahui ialah geran plat kuprum dari Manpur yang menyebut pemerintahan raja-raja itu yang terletak di wilayah Malwa di Madhya Pradesh moden. Kaum kerabat pemerintah Rashtrakuta yang lain pada zaman itu yang juga disebut dalam inskripsi Rashtrakuta itu termasuk raja-raja dari Achalapur di Elichpur moden, Maharashtra, dan raja-raja dari Kannauj. Bagaimanapun, masih terdapat seberapa kontroversi terhadap asal-usul kaum kerabat Rashtrakuta yang awal, termasuk juga tempat asli dan bahasa mereka.

Kerajaan yang memerintah dari Elichpur ialah salah satu negeri lindungan Badami Chalukya dan sewaktu pemerintahan Dantidurga, ia menggulingkan Chalukya Kirtivarman II lalu mengasaskan sebuah empayar, dengan wilayah Gulbarga di Karnataka moden sebagai pangkalannya. Kaum kerabat ini yang kemudian dikenali sebagai Dinasti Rashtrakuta dari Manyakheta kemudian bangkit untuk berkuasa di India Selatan pada 753. Pada waktu yang sama, Dinasti Pala dari Bengal dan Dinasti Prathihara dari Malwa masing-masing memperoleh semakin banyak kuasa di India timur dan barat laut.

Zaman antara abad ke-8 hingga abad ke-10 memperlihatkan perjuangan tiga pihak untuk merampas sumber semula jadi yang kaya di dataran Indo-Ganges, dengan ketiga-tiga empayar itu masing-masing mengilhakkan pusat kuasa di Kannauj buat tempoh yang singkat. Pada kemuncak pemerintahannya, Dinasti Rashtrakuta dari Manyakheta memerintah sebuah empayar yang besar yang terbentang dari doab di antara Sungai Ganges dan Sungai Yamuna di utara sehingga Tanjung Comorin di selatan. Zaman itu juga merupakan zaman yang berhasil dalam peluasan politik, pencapaian seni bina dan sumbangan kesusasteraan yang termasyhur. Agama Hindu merupakan agama raja-raja terawal dinasti ini, manakala raja-raja yang kemudian sangat dipengaruhi oleh agama Jainisme.

Semasa pemerintahan Dinasti Rashtrakuta, ahli matematik dan sarjana Jain menyumbangkan karya-karya yang penting dalam bahasa Kannada dan Sanskrit. Amoghavarsha I, raja Dinasti Rashtrakuta yang termasyhur, menulis *Kavirajamarga*, suatu karya kesusasteraan yang penting dalam bahasa Kannada. Seni bina juga mencapai satu detik penting dalam gaya Dravidia, dengan contoh terunggul merupakan Kuil Kailasanath di Ellora. Sumbangan penting yang lain ialah arca-arca yang ditempatkan di Gua Elephanta di Maharashtra moden, serta juga kuil Kashivishvanatha dan kuil Narayana Jain yang terletak di Pattadakal di Karnataka moden, dengan kesemuanya kini merupakan Tapak Warisan Dunia UNESCO.
**Dinasti Shun** (Cina Ringkas: 顺朝code: zh is deprecated ; Cina Tradisional: 順朝code: zh is deprecated ; pinyin: Shùn cháo) adalah sebuah dinasti maharaja yang mempunyai jangka masa pemerintahan yang pendek di antara selepas pemerintahan Ming kepada Qing di China. Dinasti ini ditubuhkan di Xi'an pada 8 Februari, 1644, iaitu hari pertama tahun bulan, oleh Li Zicheng, pemimpin bagi pemberontakan besar petani. Li, bagaimanapun, hanya menggunakan gelaran Raja(王), bukannya Maharaja(皇帝). Penawanan Beijing oleh pasukan tentera Shun pada bulan April 1644 menandakan penamat kepada Dinasti Ming, akan tetapi Li Zicheng gagal untuk memperkuatkan mandat. Pada khir bulan Mei 1644, beliau telah dikalahkan dalam Pertempuran Genting Shanhai oleh pasukan tentera gabungan jeneral Ming, Wu Sangui dan putera Manchu, Dorgon. Apabila beliau melarikan diri kembali ke Beijing pada awal bulan Jun, Li akhirnya mengistiharkan diri beliau sebagai maharaja China dan meninggalkan ibu kota secara tergesa-gesa. Dinasti Shun berakhir dengan kematian Li pada tahun 1645.

Selepas Dinasti Shun ditubuhkan, Li Zicheng telah mengarahkan tentera untuk membunuh kaum Ming yang masih tinggal di Beijing. Ini menyebabkan pemberontakan besar-besaran oleh tentera di selatan Ming. Tambahan lagi, para menteri Shun secara berterusan berebutan kuasa, dan menyebabkan dinasti ini bertahan hanya setahun.

Jeneral dan menteri
-------------------

* Liu Zongmin (劉宗敏) jeneral
* Niu Jinxing (牛金星) Perdana Menteri
* Li Guo (李過) jeneral
* Gu Jun'en (顧君恩) staf
* Gao Jie (高傑) jeneral
* Li Yan (李岩) staf
* Song Xiance (宋獻策) staf
* Hao Yaoqi (郝搖旗) jeneral
* Lady Gao (李妻高氏) isteri Li Zicheng; jeneral

|
|  |
| Didahului oleh**Dinasti Ming** | **Dinasti dalam sejarah China**1644 | Diikuti oleh:**Dinasti Qing** |
**Pembunuhan Talangsari 1989** merujuk kepada pembunuhan beramai-ramai yang dilakukan oleh tentera Republik Indonesia ke atas penduduk di kampung Lampung, Talangsari, Indonesia pada 7 Februari 1989.

Insiden Talangsari berkisar serangan waktu subuh oleh satu batalion tentera Indonesia ke atas sebuah kampung yang dipercayai markas kepada sebuah kumpulan yang dituduh mahu menegakkan negara Islam di Indonesia. Mengikut versi kerajaan Indonesia, 27 ahli dari kumpulan mengaji Quran yang dipimpin oleh Warsidi, terbunuh dalam insiden tetapi kumpulan hak asasi meletakkan angka kematian mencecah kepada 246 orang.

Kes Talangsari adalah pencabulan hak asasi manusia yang dilakukan oleh tentera dan sedang disiasat oleh suruhanjaya hak asasi. Penyiasatan kes pembunuhan kejam di Talangsari mencetuskan kontroversi apabila pegawai tentera Indonesia yang terlibat termasuk A.M. Hendropriyono, Try Sutrisno dan Wismoyo Arismunandar ingkar arahan suruhanjaya yang mahu menyoal mereka awal bulan April 2008.

Zaman Suharto
-------------

Pembunuhan tidak berperi kemanusian ini berlaku pada hari Isnin, 7 Februari 1989 ketika kaum Muslimin bersiap untuk mendirikan solat subuh. Tiba-tiba kedengaran bunyi tembakan yang diikuti oleh tangisan penduduk di Way Jepara, Lampung Tengah, Indonesia.

Tentera Indonesia kelihatan mara seperti mahu membalas dendam. Mereka dibawah pimpinan A.M. Hendropriyono. Pengikut Warsidi adalah hanya kumpulan mengaji agama tetapi tentera menuduh mereka berkomplot mahu menegakkan negara Islam. Sebelum ini kumpulan Warsidi pernah bergaduh dengan polis tempatan beberapa kali.

Mengikut versi tentera Indonesia, kumpulan mereka diserang dengan panah dan lastik. 

Angka korban sangat mengelirukan dengan versi tentera hanya mengatakan 27 orang mati. Tetapi mengikut kumpulan hak asasi manusia, 246 orang terkorban. Kerajaan Indonesia memburu pemimpin kumpulan ini di Jakarta dan Jawa Tengah. Ramai dari pengikut mereka ditangkap dan dipenjarakan.

Seperti tragedi kemanusian lain, rintihan mangsa Talangsari tidak didengari sehinggalah apabila pemerintahan Suharto jatuh pada 21 Mei 1998.

Lihat juga
----------

* Tentera Nasional Indonesia
* Suharto

Rujukan
-------

* TNI takes a new, neutral approach in Talangsari case investigations, The Jakarta Post, 26 April 2008
* Subuh berdarah di Talangsari, Majalah Tempo, Februari 2008
**Dinasti Keempat** Mesir purba (**Dinasti IV**) dicirikan sebagai "zaman kegemilangan" Kerajaan Lama Mesir. Dinasti IV bertahan dari s. 2613 hingga 2494 SM. Ia mengalami zaman damai dan kemakmuran serta satu ketika perdagangan dengan negara lain turut didokumentasikan. 

 Batu kapur dicat bagi tugu Sfinks Hetepheres II, mungkin gambaran pertama sfinks, beliau ialah salah seorang ahli keluarga yang paling lama hidupnya dalam dinasti keempat, seorang anak perempuan Khufu, dia adalah isteri Djedefre, dan hidup dalam pemerintahan Shepseskaf 
Dinasti Keempat menyaksikan kemuncak zaman pembinaan piramid. Ketenangan relatif Dinasti Ketiga membenarkan Dinasti IV memerintah zaman aman untuk meneroka lebih banyak seni dan budaya. Eksperimen bangunan Raja Sneferu membawa kepada evolusi dari piramid tangga gaya mastaba ke piramid yang "sebenar" yang licin, seperti yang terdapat di Dataran Tinggi Giza. Tiada tempoh lain dalam sejarah Mesir menyamai kejayaan senibina Dinasti IV. Setiap penguasa dinasti ini menugaskan sekurang-kurangnya satu piramid untuk berfungsi sebagai makam atau tugu. 

Dinasti Keempat adalah yang kedua dari empat dinasti yang membentuk "Kerajaan Lama". Raja Sneferu, raja pertama Dinasti Keempat, menguasai wilayah dari Libya kuno di barat ke Semenanjung Sinai di timur, ke Nubia di selatan. Ia adalah tempoh yang berjaya dan era ini dikenali untuk kemajuan dan penumpuan kerajaannya, seperti yang dilihat dalam bangunan terancang piramid dan monumen lain. 

Pemahaman kita tentang Kerajaan Lama datang terutama dari struktur dan objek yang ditemui di tanah perkuburan gurun Giza. 

**Pemerintah Awal Dinasti Keempat**| Nama Raja-Raja | Nama Horus (takhta) | Tarikh | Piramid | Nama Isteri |
| --- | --- | --- | --- | --- |
| Sneferu | Nebma'at | 2613-2589 SM | Piramid Merah
Piramid Lengkung Piramid di Meidum | Hetepheres I |
| Khufu | Medjedu | 2589-2566 SM | Piramid Agung Giza | Meritites I
Henutsen |
| Djedefre | Kheper | 2566-2558 SM? | Piramid Djedefre | Hetepheres IIKhentetka |
| Khafre | Userib | 2558-2532 SM | Piramid Khafre | Meresankh III
Khamerernebty I Hekenuhedjet
Persenet  |
| Menkaure | Kakhet | 2532-2503 SM? | Piramid Menkaure | Khamerernebty II |
| Shepseskaf |  ?? | 2518-2510 SM? | Bangku Firaun di Saqqara | Bunefer |

Lihat juga
----------

* Salasilah keluarga Dinasti Keempat Mesir

Rujukan
-------

1. ↑  Shaw, Ian, penyunting (2000). *The Oxford History of Ancient Egypt*. Oxford University Press. m/s. 480. ISBN 978-0-19-815034-3.
2. ↑  Egypt: Land and Lives of the Pharaohs Revealed, (2005), pp. 80–90, Global Book Publishing: Australia

  


|  |  |  |
| --- | --- | --- |
| Didahului oleh**Dinasti Ketiga** | **Dinasti Mesir**kk. 2613 – 2498 SM | Diikuti oleh:**Dinasti Kelima** |
**Perodua Kancil** (dikenali sebagai **Perodua Nippa** di pasaran United Kingdom dan **Daihatsu Ceria** di pasaran Indonesia) merupakan sebuah kereta kecil yang pertama dikeluarkan oleh Perusahaan Automobil Kedua (PERODUA).Ia mula dilancarkan pada tahun 1994. Ia dinamakan **Kancil** sempena nama seekor binatang bijak yang pernah muncul dalam cerita-cerita kanak-kanak zaman dahulu.

Tetapi, penjualan Perodua Kancil berhenti pada 2009 dengan penjualan 722,223 buah, dan ia telah bertukar kepada Perodua Kelisa.

Sejarah
-------

Perodua Kancil merupakan kereta keluaran pertama PERODUA sejak dilancarkan pada 1994. Ia mempunyai 4 pintu dengan keluasan 5 tempat duduk. Perodua Kancil ke-50,000 dilancarkan pada 1996. Perodua Kancil ke-100,000 dilancarkan pada 1997. Perodua Kancil ke-250,000 dilancarkan pada tahun 1999. Tetapi, penjualan Perodua Kancil berhenti pada 2009 dengan penjualan 722,223 buah, dan ia telah bertukar kepada Perodua Kelisa. 

Kancil merupakan model paling popular terutama kepada pemandu baru dan wanita serta paling banyak digunakan oleh sekolah memandu. Ia kecil, kompak dan menjimatkan dari segi bahan api (RM 10.00 untuk kira-kira 100 kilometer).

Model
-----

Kancil pertama kalinya dikeluarkan dengan enjin 3 silinder, 659cc kaburator dengan transmisi 4 kelajuan. Model ini mempunyai peminatnya sendiri sebagai Model Pertama yang dikeluarkan oleh syarikat Perodua.

**Kancil** mempunyai 3 model berbeza dan 4 kali menerima *facelift* (mengikut tahun):

* Kancil 660EX - enjin 3 silinder sebaris 659cc menggunakan karburetor, berkuasa 31 hp (22.8 kW), transmisi manual 5 kelajuan, bumper hitam serta jalur pintu.
* Kancil 850EX- enjin 3 silinder sebaris 847cc menggunakan karburetor, berkuasa 37 hp (27.8 kW), transmisi manual 5 kelajuan, bumper berwarna serta jalur pintu.
* Kancil 850EZi- enjin 3 silinder sebaris 847cc menggunakan suntikan bahan api, berkuasa 50 hp (36.7 kW), transmisi automatik 3 kelajuan, bumper berwarna serta jalur pintu.

  

MODEL TAMBAHAN

Perodua Kancil juga dihasilkan dengan model-model terhad seperti : 

  

• ERA

• Special Edition

| * p
* b
* s
 Garis masa kenderaan Perodua, 1994–sekarang |
| --- |
| **Jenis** | 1990s | 2000s | 2010s |
| 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 |
| Kereta Kei | Kancil |  |
|  | Nippa |  |  |
| Kereta Bandar |  |  | Kelisa | Viva |
|  |  |  | Axia |
| Supermini |  |  | Myvi | Myvi |
| Mini SUV |  | Kembara |  | Nautica |  |
| Mini MPV |  | Kenari |  |
| MPV kompak |  |  | Alza |
| Mikrovan |  | Rusa |  |  |  |
**Perpecahan Acacius** berlangsung selama 35 tahun, dari tahun 484 hingga tahun 519, akibat aliran pemimpin agama Kristian Timur ke arah faham Miafisitisme. Dalam peristiwa-peristiwa yang menuju ke Perpecahan, Paus Felix dari Rom menulis dua pucuk surat, satu surat kepada Zeno dan satu surat lagi kepada Acacius, Bapa Constantinople, untuk mengingatkan mereka tentang keperluan mempertahankan agama tanpa kompromi, sebagaimana yang dilakukan sebelum itu.

Apabila John Talaia yang dibuang dari Alexandria tiba di Rom dan melaporkan tentang apa yang berlaku di Timur, Felix menulis dua pucuk surat lagi untuk menyuruh Acacius ke Rom agar menjelaskan kelakuannya. Para duta Vatikan yang membawa surat Felix ke Constantinople dipenjarakan sebaik sahaja mereka mendarat dan dipaksa menerima Perjamuan Suci daripada Acacius sebagai sebahagian liturgi. Dalam liturgi tersebut, mereka mendengar Peter Mongus dan nama penyokong-penyokong Miafisitisme yang lain disebut dalam diptic. Selepas mendengar perkara itu daripada para rahib golongan Acoemetae di Constantinople, Felix mengadakan sinod pada tahun 484 untuk mengutuk duta Vatikannya serta menggulingkan dan mengucilkan Acacius. 

Acacius membalas dengan menghapuskan nama Felix daripada dipticnya. Hanya rahib golongan Acoemetae di Constantinople mengekalkan kesetiaan mereka kepada Rom. Oleh itu, Acacius memenjarakan Cyril, abbot merkea. Acacius meninggal dunia pada tahun 489 dan penggantinya, Flavitas (atau Fravitas, 489-90), mencuba mendamaikan Rom, tetapi enggan melepaskan perjamuan suci dengan para penyokong faham Miafisitisme atau mengeluarkan nama Acacius daripada dipticnya. Zeno mangkat pada tahun 491 dan pewarisnya, Anastasius I (491-518) memulakan pemerintahannya dengan mengekalkan dasar Henoticon, akan tetapi baginda kemudian beransur-ansur menerima dan mengamalkan faham Miafisitisme.

Sumber
------

* *Catholic Encyclopedia*
***Bagi orkestra, lihat Orkestra Diwan Barat-Timur.***

Tugu Hafiz-Goethe di Weimar, Jerman, tahun 2000.Tugu Hafiz-Goethe di Weimar, Jerman, tahun 2000.
***Diwan Barat-Timur*** atau ***West-östlicher Diwan*** (juga ***West-östlicher Divan***) ialah sebuah diwan, atau himpunan puisi belirik , karya pemuisi Jerman, Johann Wolfgang von Goethe. Ia diilhamkan oleh pemuisi Parsi, Hafiz.

*Diwan Barat-Timur* dihasilkan antara tahun 1814 dan 1819, tahun ia diterbitkan. Versi panjang dicetak pada tahun 1827. Ia sebahagian daripada karya lewat Goethe dan kitaran puisi terakhir yang dikarangnya. *Diwan* terdiri daripada 12 buku atau kitab:

* Kitab Penyanyi (Moganni Nameh)
* Kitab Hafiz (Hafis Nameh)
* Kitab Cinta (Uschk Nameh)
* Kitab Takafur (Tefkir Nameh)
* Kitab Amarah (Rendsch Nameh)
* Kitab Hikmat (Hikmet Nameh)
* Kitab Timur (Timur Nameh)
* Kitab Zulaikha (Suleika Nameh)
* Kitab Pembawa Piala (Saki Nameh)
* Kitab Tamsil (Mathal Nameh)
* Kitab Parsi (Parsi Nameh)
* Kitab Syurga (Chuld Nameh)

Karya ini dapat dilihat sebagai tanda perangsangan pertukaran dan percampuran dunia Timur (*Orient*) dengan Dunia Barat (*Occident*). Perkataan "barat-timur" bukan sahaja merujuk kepada Jerman-Timur tengah, tetapi juga Latin-Parsi dan Kristian-Muslim. Kesemua 12 buku mengandungi puisi pelbagai jenis: parabel (cerita ibarat), sejarah, caci maki, keagamaan dan politik. Goethe memuatkan ulasannya tentang tokoh sejarah, kejadian, istilah dan tempat dalam bahagian "Nota dan Persoalan" karyanya.

Himpunan ini telah diterjemahkan ke dalam Bahasa Melayu pada tahun 2009. Himpunan bahasa Melayu ini membahagikan *Diwan* kepada 11 kitab. Pada kulit belakang buku terjemahan itu para penterjemahnya menyatakan bahawa Goethe "adalah seorang pujangga agung Jerman yang mempunyai hubungan unik dengan masyarakat Timur, khususnya karya penyair sufi seperti Hafiz..."

Nota
----

1. 1 2  Goethe, Johann Wolfgang von, *Sajak-sajak daripada Diwan Barat-Timur* terjemahan Arndt Graf dan Md Salleh Yaapar, Institut Terjemahan Negara Malaysia, Kuala Lumpur, 2009 ISBN 978-983-068-442-0

Pautan luar
-----------

* The West-Ostlicher Divan Blog
* Title page and contemporary cover of the first edition
* Encyclopedia Iranica, "GOETHE,JOHANN WOLFGANG von" by Hamid Tafazoli
* West-östlicher Divan from Projekt Gutenberg-DE
* West- östlicher Divan text website
* text of English version website
Dalam pemindahan haba, *'pengaliran **(atau*** **'pengaliran haba**) adalah pemindahan tenaga haba dengan penyebaran mikroskopik dan perlanggaran zarah atau separa-zarah dalam jisim disebabkan oleh kecerunan suhu. Objek mikroskopik meresap dan objek berlanggar termasuk molekul, elektron, atom, dan fonon. Mereka memindahkan tenaga mikroskopik kinetik dan potensi tidak teratur, yang bersama-sama dikenali sebagai tenaga dalaman. Pengaliran hanya boleh berlaku di dalam sesuatu objek atau bahan, atau di antara dua objek yang berada dalam sentuhan secara langsung atau tidak langsung sesama satu sama lain. Pengaliran berlaku dalam semua bentuk perkara yang dapat diukur, seperti pepejal, cecair, gas dan plasma.

Sama ada melalui pengaliran atau dengan sinaran haba, haba mengalir secara spontan dari jisim pada suhu yang lebih tinggi kepada jisim yang suhu lebih rendah. Dalam ketiadaan pemandu luar, perbezaan suhu merosot dari masa ke masa, dan jisim mendekati keseimbangan terma.

Dalam pengaliran, haba mengalir di dalam dan melalui badan itu sendiri. Sebaliknya, dalam pemindahan haba oleh sinaran haba, pemindahan sering antara jisim. Juga mungkin adalah pemindahan haba melalui gabungan pengaliran dan sinaran haba. Dalam perolakan, tenaga dalaman dibawa antara jisim oleh pembawa material. Dalam pepejal, pengaliran dilengkapkan melalui gabungan getaran dan perlanggaran molekul, pembiakan dan perlanggaran fonon, dan penyebaran dan perlanggaran daripada  elektron bebas. Dalam gas dan cecair, pengaliran adalah disebabkan oleh perlanggaran dan penyebaran molekul dalam gerakan rawak mereka. Foton dalam konteks ini tidak bertembung dengan satu sama lain, dan pengangkutan haba melalui sinaran elektromagnet adalah konsep yang berbeza dari pengaliran haba oleh penyebaran mikroskopik dan perlanggaran zarah bahan dan fonon. Dalam bahan padat, seperti pepejal atau cecair, perbezaan di antara pengaliran dan pemindahan sinaran haba adalah jelas dalam konsep fizikal, tetapi ia sering tidak jelas fenomenologi, kecuali bahan itu adalah separa telus. Dalam gas perbezaan kedua-dua konsep dan fenomenologi adalah jelas.

Dalam kejuruteraan sains, pemindahan haba termasuk proses sinaran haba, olakan, dan kadang-kadang pemindahan jisim. Biasanya lebih daripada satu proses ini berlaku dalam keadaan tertentu. Simbol konvensional bagi ciri-ciri bahan, keberaliran haba, adalah{\displaystyle k}.

Rujukan
-------

* Dehghani, F 2007, CHNG2801 – Conservation and Transport Processes: Course Notes, University of Sydney, Sydney
* John H Lienhard IV and John H Lienhard V, 'A Heat Transfer Textbook', Third Edition, Phlogyston Press, Cambridge Massachusetts

Pautan luar
-----------

* Heat conduction - Thermal-FluidsPedia
* Newton's Law of Cooling by Jeff Bryant based on a program by Stephen Wolfram, Wolfram Demonstrations Project.
* When Will My Turkey Be Done? Diarkibkan 2013-03-31 di Wayback Machine is an example of applied heat conduction equations similar to Newton's Law of Cooling which predict the cooking time of turkeys and other roasts.
**Empayar Mexico Pertama** merupakan nama rasmi bagi Mexico yang merdeka di bawah rejim monarki bermula pada tahun 1821 sehingga tahun 1823. Wilayah Empayar Mexico termasuk provinsi-provinsi Kewizuraian Sepanyol Baru serta bekas Pemerintahan Kapten Jeneral Guatemala. Selepas pengistiharan kemerdekaan pada 27 September, 1821, menjadi tujuan parlimen Mexico bagimewujudkan sebuah komonwel di mana Raja Sepanyol, Ferdinand VII, akan menjadi Maharaja Mexico, akan tetapi kedua-dua negara akan ditadbir oleh undang-undang yang berasingan dengan pegawai perundangan masing-masing. Sekiranya raja menolak kedudukan ini, undang-undang membenarkan ahli Kerabat Bourbon untuk menaiki takhta Mexico. Walau bagaimanapun, Ferdinand VII tidak mengakui kemerdekaan negara ini dan mengatakan bahawa Sepanyol tidak membenarkan mana-mana putera Eropah mengambil takhta Mexico. Berdasarkan permintaan Parlimen negara tersebut, Agustín de Iturbide dari Mexico ditabalkan sebagai Maharaja Mexico.

Sejarah
-------

Jangka hayat Empayar Pertama Mexico adalah singkat, bertahan hanya selama lapan bulan bermula pada 21 Julai, 1822 sehingga 19 Mac, 1823, dan memiliki hanya seorang maharaja iaitu Agustín de Iturbide.

Rujukan
-------

Pautan luar
-----------

* Imperial House of Mexico
* Mexican Empire
Rencana ini ialah mengenai penggerakkan perisian dari dan kepada sistem berbeza.  Untuk pengubahsuaian enjin, sila lihat Pengalihan (enjin).
R sains komputer, **pengalihan** (bahasa Inggeris: *porting*) merupakan proses penyesuaian perisian supaya sebuah aturcara yang boleh dijalankan mampu dicipta untuk sebuah persekitaran pengiraan yang berbeza daripada yang asalnya dicipta khas buatnya (cth. CPU, sistem pengendalian, atau perpustakaan parti ketiga). Istilah ini juga digunakan dalam suatu cara generik untuk merujuk kepada perubahan sebuah perisian/perkakasan supaya mereka boleh digunakan dalam persekitaran yang berbeza.

Sesebuah perisian boleh dialihkan sekiranya kos pengalihan tersebut kepada sebuah platfom baru adalah kurang daripada kos menciptanya daripada mula. Lebih rendah kos mengalihkan perisian, relatif kepada kos penciptaannya, ia dikatakan "lebih mudah dialihkan".

Pengalihan dalam permainan video
--------------------------------

Pengalihan juga merupakan sebuah istilah yang digunakan apabila sesebuah judul permainan video komputer yang direka khas untuk digunakan untuk sebuah platfom, misalnya komputer peribadi atau sesebuah konsol permainan video, diubah untuk dibaca dalam sebuah platfom yang berbeza. "Pengalihan" judul-judul permainan video terawal seringkalinya bukan pengalihan sebenar, tetapi sekadar versi yang dicipta semula sahaja. Akan tetapi, kini terdapat lebih banyak permainan video yang direka menggunakan perisian yang boleh mengeluarkan kod output untuk komputer dan pada waktu yang sama, untuk satu atau lebih konsol. Kebanyakan pengalihan permainan video pada era-era permulaan mengalami kekurangan kualiti permainan secara mendadak kerana perkakasan PC serta konsol-konsol permainan video adalah jauh berbeza.
**Pengakuan dosa** adalah sebuah sakramen dalam gereja Katolik Rom, di Indonesia sakramen ini dilakukan oleh pengikut Katolik setidak-tidaknya satu kali dalam satu tahun, hal ini sesuai dengan lima perintah Gereja. 

Secara praktik, pada masyarakat Indonesia, Gereja membuka kesempatan seluas-luasnya soal waktu pengakuan dosa, namun kegiatan diadakan secara massa menjelang hari raya Natal dan Paskah. Sakramen ini dilaksanakan agar umat Katolik merasa siap, terutama secara rohaniah untuk menyambut hari raya Natal ataupun Paskah.

Teknik dari pelaksanaan pengakuan dosa di Indonesia tidak seperti yang dilakukan di filem-filem barat pada umumnya, melainkan kita diberi semacam teks panduan bagaimana langkah-langkah mengaku dosa (sering juga disebut dengan istilah bertaubat). Teks tersebut kurang lebih berisi pertanyaan, kuasa terakhir kali bertaubat, dosa yang akan diakui, dan teks doa taubat, dan kerahsiaan dari dialog upacara pengakuan dosa tersebut dijamin kerahsiaannya.


  


|  |  |
| --- | --- |
| Ikon tunas | Rencana berkaitan agama ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Templat:Persian alphabet

**Perumian bahasa Parsi** bermaksud aksara bahasa Parsi (atau kelainannya seperti Tajik) diwakili dengan menggunakan abjad Latin. Beberapa skema perumian berbeza wujud, setiap satunya dengan set peraturannya sendiri dipandu dengan tujuan dengan tujuan tersendiri.

List
----

(Arabic : English)

اَ : A

اِ : E

اُ : O

آ : Â

ای : I

او : U

  

ء : Ê

ب : B

پ : P

ت : T

ث : S

ج : J

چ : C

ح : H

خ : X

د : D

ذ : Z

ر : R

ز : Z

ژ : Ž

س : S

ش : Š

ص : S

ض : Z

ط : T

ظ : Z

ع : Ê

غ : Q

ف : F

ق : Q

ک : K

گ : G

ل : L

م : M

ن : N

و : V

و : W

ه : H

ی : Y

Rujukan
-------

Pautan luar
-----------

* Comparison of DMG, UN, ALA-LC, BGN/PCGN, EI, ISO 233-3 transliterations
* UN Romanization of Persian for Geographical Names
* Library of Congress/American Library Association Romanization of Persian
* Cataloguing Issues and Problems
* UniPers homepage Diarkibkan 2018-08-07 di Wayback Machine
* Eurofarsi
* eiktub: web-based Arabic transliteration pad, with support for Persian characters
**Tuanku Panglima Perunggit**, yang juga bergelar **Kejuruan Padang**, ialah pemerintah kedua (1641-1700) Kesultanan Deli (sekarang di Sumatera Utara, Indonesia). Baginda meneruskan pemerintahan ayahandanya Tuanku Panglima Gocah Pahlawan, sebagai panglima perwakilan (wali negara) Kesultanan Aceh yang memerintah di bekas wilayah Kerajaan Aru yang telah ditaklukkan. Nama bondanya ialah Putri Nang Bulan beru Surbakti, adinda perempuan datuk Sunggal, Datuk Itam Surbakti, salah seorang pemerintah (Karo: *raja urung*) suku Karo di Deli Tua.

Kerana pengaruh Kesultanan Aceh kemudian melemah di berbagai-bagai daerah di Sumatera, Perunggit mengambil kesempatan untuk membuat Deli merdeka dan berdaulat. Baginda mula mendapat sokongan dari Syarikat Hindia Timur Belanda di Melaka, dan pada tahun 1667 menghantar utusan langsung ke ibu pejabatnya di Batavia. Pada tahun 1669, Perunggit mengumumkan bahawa Deli bebas dari kekuasaan Aceh.

Perunggit berkahwin dengan adinda perempuan datuk Sukapiring. Selepas baginda mangkat, pemerintahannya diteruskan oleh anakandanya, Tuanku Panglima Paderap.

Lihat juga
----------

* Gocah Pahlawan
* Kesultanan Deli
* Kesultanan Serdang
* Senarai Sultan Deli

Rujukan
-------

1. ↑  Peranginangin, Martin Luther (2004). *Orang Karo diantara orang Batak* (dalam bahasa Indonesia). Pustaka Sora Mido.
2. 1 2  Perret, Daniel (2010-04-23). *Kolonialisme dan Etnisitas Batak dan Melayu di Sumatra Timur Laut* (dalam bahasa Indonesia). Kepustakaan Populer Gramedia. ISBN 9789799102386.
3. 1 2 3  Utomo, Bambang Budi; Karim, Mulyawan; Sundari, Ekowati (2009-01-01). *Treasures of Sumatra* (dalam bahasa Indonesia). Direktorat Jenderal Kebudayaan.
4. 1 2 3 4  Ikhsan, Edy (2015). *Konflik Tanah Ulayat dan Pluralisme Hukum: Hilangnya Ruang Hidup Orang Melayu Deli* (dalam bahasa Indonesia). Yayasan Pustaka Obor Indonesia. ISBN 9789794619377.
5. ↑  Putro, Brahma (1981). *Karo, dari jaman ke jaman* (dalam bahasa Indonesia). Yayasan Massa Cabang Medan.
6. 1 2 3  Sinar, (Tengku) Luckman (1996). *The History of Medan in the Olden Times* (dalam bahasa Inggeris). Lembaga Penelitian dan Pengembangan Seni Budaya Melayu. m/s. 24–25.
***Djantoeng Hati*** ialah sebuah filem 1941 dari Hindia Timur Belanda arahan Fred Young. Dibintangi oleh A Sarosa, Rr Anggraini, dan Ariati.

Plot
----

Dua pelajar - tradisional Karina (Rr Anggraini) dan metropolitan Rosdiana (Ariati) - bersaing untuk suami Karina, Sobari (Chatir Harro). Akhirnya Karina menang.

Penerbitan
----------

Djantoeng Hati ditulis dan diarahkan oleh Njoo Cheong Seng. Filem ini dihasilkan oleh Fred Young dan SI Liem dari Majestic Film. Ia adalah penerbitan pertama syarikat itu. Ia dibintangi oleh A Sarosa, Rr Anggraini, Soerip dan Ariati; isteri Njoo, Fifi Young, yang sebelum ini telah berlakon dengan semua filem-filem beliau, tidak dapat berlakon kerana sebab-sebab kesihatan. Kebanyakan bintang itu adalah keturunan mulia (ningrat), usaha untuk menarik penonton kelas pertengahan, manakala cerita memberi tumpuan kepada pelajar untuk menarik penonton berpendidikan. 

Filem hitam dan putih telah difilemkan oleh The Teng Chun, salah seorang rakan Fred Young dari ketika beliau belajar di Amerika Syarikat; Juga membenarkan Majestic menggunakan studio di Batavia (sekarang Jakarta). Abang Teng Liong berkhidmat pengarah sebagai bunyi. Filem ini menampilkan tujuh lagu keroncong oleh R. Koesbini yang dinyanyikan oleh pelakon utama.

Keluaran dan sambutan
---------------------

Djantoeng Hati telah dikeluarkan pada tahun 1941. Filem kedua Majestic, Air Mata Iboe telah dikeluarkan kemudian pada tahun 1941. Ia adalah penerbitan terakhir mereka sebelum pendudukan Jepun pada tahun berikutnya.

Djantoeng Hati berkemungkinan tergolong dalam filem hilang. Ahli antropologi visual Amerika Syarikat Karl G. Heider menulis bahawa semua filem Indonesia yang dibuat sebelum tahun 1950 tidak diketahui lagi keberadaannya ataupun kewujudan salinannya. Walau bagaimanapun, *Katalog Filem Indonesia* yang disusun JB Kristanto merekodkan beberapa filem masih tersimpan di Sinematek Indonesia dan Biran menulis bahawa beberapa filem propaganda Jepun masih wujud dalam simpanan Perkhidmatan Maklumat Kerajaan Belanda.

Rujukan
-------

Nota kaki

1. 1 2 3 4  Biran 2009, m/s. 240.
2. 1 2 3 4 5 6  Filmindonesia.or.id, Djantoeng Hati.
3. ↑  Biran 2009, m/s. 228–229.
4. ↑  Biran 2009, m/s. 239.
5. ↑  Biran 2009, m/s. 241.
6. ↑  Heider 1991, m/s. 14.
7. ↑  Biran 2009, m/s. 351.

Bibliografi

* Biran, Misbach Yusa (2009). *Sejarah Film 1900–1950: Bikin Film di Jawa*. Jakarta: Komunitas Bamboo working with the Jakarta Art Council. ISBN 978-979-3731-58-2.CS1 maint: ref=harv (link)
* "Djantoeng Hati". *filmindonesia.or.id*. Jakarta: Konfidan Foundation. Diarkibkan daripada yang asal pada 2012-07-26. Dicapai pada 25 July 2012.
* Heider, Karl G (1991). *Indonesian Cinema: National Culture on Screen*. Honolulu: University of Hawaii Press. ISBN 978-0-8248-1367-3.CS1 maint: ref=harv (link)
Prof. Dr. Hj. **Djanius Djamin**, S.H. M.S. (lahir di Batusangkar, Sumatera Barat, 22 Disember 1942; umur 80 tahun) ialah seorang ahli undang-undang dan pendidik Indonesia. Beliau pernah menjawat sebagai Rektor Universitas Negeri Medan (Unimed) penggal 2003–2007 dan penggal 1998–2003 (ketika masih dipanggil IKIP Medan).

Lahir di Batusangkar sebagai anak seorang pedagang, Djanius sering kali berpindah-pindah tempat kerana pekerjaan ayahnya. Setelah lulus dari Universitas Sumatera Utara pada tahun 1965, beliau mengajar sebagai pensyarah di Institut Keguruan dan Ilmu Pendidikan Medan (IKIP Medan) dan beberapa maktab yang lain. Beliau dipilih sebagai ahli Dewan Perwakilan Rakyat Daerah (DPRD) Kota Medan sebagai perwakilan golongan wanita pada tahun 1968 dan terpilih sebagai Ketua DPRD Kota Medan pada pertengahan 1969 hingga tahun 1971. Beliau dipilih semula buat kali kedua sebagai ahli DPRD Kota Medan dari Golongan Karya (Golkar) dan menjawat hingga tahun 1977. Sepanjang bekerja di dewan perundangan, beliau terlibat dalam penetapan hari jadi Kota Medan.

Setelah mengajar di IKIP Medan selama beberapa dekad, Djanius terpilih sebagai rektor IKIP pada tahun 1998. Beliau dipilih semula selepas tempoh menjawat pertamanya berakhir pada tahun 2003 dan menjawat hingga bulan April 2007. Sepanjang memimpin IKIP Medan, Djanius berhasil meningkatkan status IKIP Medan menjadi sebuah universiti dan mengubah namanya menjadi Universitas Negeri Medan (Unimed) pada tahun 2000. Selain itu, beliau juga mengusahakan pembentukan Fakulti Ekonomi dan memberikan kesempatan bagi kelulusan Paket C dan penyandang kurang upaya untuk mengikuti pemilihan penerimaan mahasiswa baru. Walau bagaimanapun, beberapa mahasiswa, pensyarah, dan ahli akademik yang tidak berpuas hati dengan kerjanya sebagai rektor sehinggakan mengadakan tunjuk perasaan pada pertengahan mass menjawat pertamanya.

Setelah bekerja di IKIP-Unimed, Djanius sempat dipilih oleh pemerintah menjadi Penjawat Sementara (Pjs.) Rektor Universitas Islam Sumatra Utara (UISU) yang ketika itu dalam keadaan kalut. Beliau berhasil memperbaiki keadaan UISU yang kacau-bilau dan menyatukan kembali komuniti akademik UISU yang telah berpecah akibat kekalutan yang terjadi. Namun, beberapa mahasiswa menolak kepemimpinannya di UISU kerana menganggap pemilihan Djanius melanggar peraturan yang berlaku.

Rujukan
-------

* Portal Biografi
* Portal Sejarah
* flagPortal Indonesia
Transform Fourier mengaitkan domain masa fungsi (merah) dengan domain frekuensi fungsi (biru). Frekuensi-frekuensi komponen yang terpencar ke seluruh spektrum frekuensi digambarkan sebagai puncak-puncak dalam domain frekuensi.
**Domain masa** merupakan analisis fungsi matematik, isyarat fizikal atau siri masa data ekonomi atau alam sekitar yang berkenaan dengan masa. Dalam domain masa, nilai isyarat atau fungsi diketahui dengan semua nombor nyata dalam hal masa selanjar, ataupun pada pelbagai kejadian yang berasingan dalam hal masa diskret. Osiloskop merupakan alat yang umum digunakan untuk menggambarkan isyarat alam nyata dalam domain masa. Graf domain masa memaparkan bagaimana suatu isyarat berubah mengikut peredaran masa, sementara graf domain frekuensi memaparkan berapa banyak daripada isyarar itu terletak di dalam setiap jalur frekuensi dalam suatu julat frekuensi.

Asal-usul istilah
-----------------

Penggunaan istilah *domain masa* dan *domain kekerapan* berkembang dalam kejuruteraan komunikasi Amerika Syarikat pada lewat 1940-an, apabila istilah-istilah itu muncul bersama-sama tanpa takrifan pada tahun 1949. Apabila sesebuah analisis menggunakan saat atau mana-mana satu pekalinya sebagai unit ukuran, maka ianya dalam domain masa. Apabila analisis berkenaan dengan unit-unit salingan seperti Hertz, maka ianya dalam domain frekuensi.

Lihat juga
----------

* Domain frekuensi

Rujukan
-------

1. ↑  Y. W. Lee, T. P. Cheatham, Jr. and J. B. Wiesner (1949) The Application of Correlation Functions in the Detection of Small SIgnals in Noise, MIT Research Laboratory of Electronics, Technical Report No. 141.

Templat:Statistik


|  |  |
| --- | --- |
| Ikon tunas | Rencana berkenaan statistik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Djamasp** (juga ditranskripsikan sebagai **Jamasp** atau **Zamasp**) ialah raja Sasan yang memerintah antara 496-498. Baginda dimahkotai selepas penggulingan abangnya, raja Kavadh I, oleh kaum bangsawan.

Tidak banyak diketahui tentang Jasmasp. Namanya muncul hanya berkenaan dengan masa peralihan pemerintahan yang ringkas itu. Keterangan Byzantine tentang peristiwa itu (Joshua si Stilit dan Procopius) menyebut bahawa Kavadh digulingkan kerana tekadnya untuk menyebarkan sebuah "agama" yang baharu yang menganjurkan pengagihan semula harta. Selepas penggulingan dan pemenjaraan Kavadah, Djasmasp dipilih oleh kaum bangsawan untuk mewarisi abangnya.

Sumber Islam yang kemudian seperti Tabari dan Dinawari mengatakan bahawa Djamasp merupakan raja yang berhati baik. Baginda menurunkan cukai agar meringankan beban kewangan petani dan orang miskin. Djamasp juga penganut agama Mazda (Zoroastrianisme) yang warak, dengan pengalihan perhatiannya kepada agama akhirnya mengakibatkan kehilangan takhta dan kebebasannya. 

Sumber yang sedia ada juga mengatakan bahawa sebaik sahaja Kavadh pulang dengan seangkatan tentera yang besar yang diberikannya oleh raja Hun putih, Djamasp turun takhta dengan setia dan memulihkan takhta kepada abangnya. Tidak tedapat sebarang sebutan tentang Djamasp selepas pemulihan takta kepada Kavadh dan tidak terdapat sebarang alasan juga untuk menganggap apa-apa selain daripada beliau diperlakukan dengan baik di istana abangnya.
  
  


|
|  |
| Didahului oleh**Kavadh I** | **Raja Sasan**496–498 | Diikuti oleh:**Kavadh I (kemahkotaan kedua)** |
Pelbagai peringkat sistem pengelasan saintifik.Pelbagai peringkat sistem pengelasan saintifik.

---

Hierarki pengelasan biologi untuk lapan pangkat taksonomi utama. Pangkat pertengahan tidak ditunjukkan.
Dalam bidang taksonomi biologi, **domain** (juga dikenali sebagai **superregnum**, **superalam**, atau **empayar**) ialah pangkat taksonomi organisma yang tertinggi, iaitu lebih tinggi dalam alam. Menurut sistem tiga domain Carl Woese yang diperkenalkan pada 1990, Pohon Hidupan terdiri daripada tiga domain, iaitu: (1) Arkea; (2) Bakteria; dan (3) Eukaria. Namun susunan takson membayangan perbezaan asas ini di dalam genom.

Sistem pengelasan alternatif
----------------------------

Terdapat juga sesetengah pengelasan alternatif untuk hidupan, misalnya:

* Sistem dua empayar atau **sistem superdomain**, dengan pengumpulan peringkat atasan yang terdiri daripada empayar-empayar yang berikut:
	+ Prokariota (atau Monera);
	+ Eukariota; dan
	+ Arkea yang baru-baru sahaja ditemui.
* Sistem enam alam, dengan pengumpulan peringkat atasan yang terdiri daripada:
	+ Eubakteria;
	+ Arkebakteria;
	+ Protista;
	+ Kulat;
	+ Tumbuhan; dan
	+ Haiwan.

Oleh sebab pengumpulan tersebut bergantung terutamanya kepada analisis data urutan genetik dan kladistik, susunan cadangan tambahan telah dijangka. 

Ketiga-tiga sistem yang tersebut di atas tidak memasukkan hidupan bukan sel.

Lihat juga
----------

* Filogenetik
* Sistematik

  


| * p
* b
* s
 Pangkat taksonomi  |
| --- |
|  |  |  |  | Magnorder |  |  |  |  |
| **Domain**/Superalam | Superfilum/Superdivisi | Superkelas |  | Superorder | Superkeluarga |  |  | Superspesies |
| **Alam** | **Filum**/**Divisi** | **Kelas** | Legion | **Order** | **Keluarga** | Suku | **Genus** | **Spesies** |
| Subalam | Subfilum | Subkelas | Kohort | Suborder | Subkeluarga | Subsuku | Subgenus | Subspesies |
| Infraalam/Cabang | Infrafilum | Infrakelas |  | Infraorder |  | Alians |  | Infraspesies |
|  | Mikrofilum | Parvkelas |  | Parvorder |  |  |  |  |
National Library of Colombia logoNational Library of Colombia logo
**Perpustakaan Negara Colombia** (Sepanyol: *Biblioteca Nacional de Colombia*code: es is deprecated ) merupakan perpustakaan negara bagi Colombia yang diletak dibawah Kementerian Kebudayaan Colombia.

Perpustakaan ini merupakan perpustakaan tertua di benua Amerika. Ia telah diasaskan pada penghujung abad ke-18 dalam tahun 1777 oleh Wizurai Manuel De Guirior, yang membangunkan sebuah perpustakaan di Bogotá. Koleksi asal perpustakaan ini terdiri daripada buku-buku yang dirampas dari masyarakat Jesuit, yang telah diusir dari Empayar Sepanyol, hasil dari arahan pada tahun 1767 oleh Raja Charles III dari Sepanyol. Pada tahun 1825, hasil dari kerja Francisco de Paula Santander, perpustakaan dibina di kampus Colegio de San Bartolomé

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Perpustakaan Negara Colombia*** |

* National Library of Colombia Diarkibkan 2017-12-09 di Wayback Machine - Official Website

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
	+ 2
* VIAF
	+ 1
* WorldCat Identities
	+ 1

 |
| Perpustakaan negara | 
* Sepanyol
* Perancis (data)
* Catalonia
* Jerman
* Amerika Syarikat

 |
| Institut penyelidikan seni | 
* Nama Artis (Getty)

 |
| Lain-lain | 
* SUDOC (Perancis)
	+ 1
	+ 2

 |
PERTAPPS adalah singkatan dari Persatuan Pemandu Teksi Aplikasi Kuala Lumpur dan Selangor. Sejarah penubuhan pertapps ini bermula dari idea-idea pemandu-pemandu teksi budget bermeter yang berpangkalan di padang menunggu LIMO klia pada penghujung tahun 2013. Oleh kerana belum ada lagi persatuan teksi yang benar-benaringin membela nasib pemandu teksi yang menggunakan aplikasi teksi, Maka 13 orang ajk penaja telah mula mengorak langkah pertama menubuhkan pertapps. Awal penubuhan pertapps di ketuai oleh saudara Ahmad Sobri bin Hasan sebagai pengerusi penaja pertapps. 

Pertapps juga bertindak untuk membela nasib pemandu-pemandu yang menggunakan aplikasi teksi seperti Taximonger, Myteksi, Easytaxi, Unicablink(Sunlight), Ezcab(public cab) dan lain-lain penyedia aplikasi. Secara tidak langsung dapat memberi sumbangan Idea-idea kepada syarikat-syarikat penyedia aplikasi agar taraf perkhidmatan teksi tidak berada di takuk lama. 

Berikut adalah senarai nama penuh AJK PENAJA PERTAPPS :-

1. Pengerusi  : Ahmad Sobri bin hasan
2. Tim.PENGERUSI: Sha'ari bin agus
3. Setiausaha  : Apriman bin Darlis
4. penolong s/  : Mohd azmi
5. Bendahari  : Saiful azli bin mokhtar
5.

```
AJK-AJK KECIL:
```

1. Khairul hamidy
2. Yus (jusfairuz) 
3. Usop
4. Zahirudin @ ayahcik
5. Afiza
6. Mohd fadzli @ areyum
7. Sirajuddin
8. Noraiza Roslan

```
Mesyuarat Agung Pertapps Yang Pertama
```

Mesyuarat ahli jawatankuasa penaja telah meluluskan satu tarikh untuk diadakan mesyuarat agung yang pertama untuk pemilihan ajk tetap Pertapps pada 24hb Mei 2014. Syarikat penyedia aplikasi easytaxi bermurah hati untuk menaja makan dan minum ahli-ahli pertapps pada hari tersebut. Hasil mesyuarat agung tersebut maka semua ahli-ahli pertapps sebulat suara memilih ahli jawatankuasa seperti di bawah:-

Pengerusi  :- Jatin bin said 

Tim. Pengerusi  :- Ahmad Sobri bin Hasan 

Setiausaha  :- Apriman bin Darlis 

Pen. Setiausaha :- Mohd azmi 

Bendahari  :- Saiful azli bin mokhtar 

```
AJK-AJK Terdiri daripada :-
```

1. Khairul Hamidy

2. Halimah binti Ibrahim

3. Mohd Ali khan

4. Sha'ari bin Agus

5. Noraiza Roslan

6. Noorsamsul bin Abdul malik

7. Roslan bin mohd

```
Juru audit :-
```

1. Usop

2. Syukrial
**Perpustakaan Negara Mirza Fatali Akhundov Azerbaijan** (Azeri: *Mirzə Fətəli Axundov adına Azərbaycan Milli Kitabxanası*) merupakan sebuah perpustakaan negara bagi Azerbaijan, yang terletak di Baku dan ditubuh pada tahun 1922. Dinamakan sempena Mirza Fatali Akhundov, Akhundov merupakan seorang dramatis dan ahli falsafah Azerbaijan. Perpustakaan ini menghadap Jalan Khagani, Jalan Rashid Behbudov dan Jalan Nizami. Ia turut menampilkan patung-patung penulis dan penyajak seperti: Nizami Ganjavi, Mahsati, Uzeyir Hajibeyov, Shota Rustaveli, Alexander Pushkin dan beberapa orang yang lain.

Sejarah
-------

Ditubuhkan pada tahun 1922, perpustakaan ini telah berpindah ke lokasi kini pada 23 Mei 1923. Bangunan perpustakaan telah direka oleh arkitek tempatan, Mikayil Huseynov. Pada mulanya ia dikenali sebagai Perpustakaan Umum dan Simpanan Buku Negeri Azerbaijan sebelum ditukar kepada nama kini pada 11 Julai 1939. Pada tahun 1962, perpustakaan mendapat kebenaran untuk mengadakan pertukaran dengan Bibliothèque nationale de France.

Koleksi
-------

Perpustakaan menempatkan buku-buku, bahan bercetak, surat khabar, peta, disertasi dan rekod, termasuklah salinan kesemua surat khabar yang diterbitkan semasa zaman Soviet. Ia turut menerima empat buah salinan bagi setiap buku baharu dan dua buah salinan bagi setiap majalah dan surat khabar yang diterbitkan di Azerbaijan. Perpustakaan ini turut menjadi satu-satunya perpustakaan yang menyimpan mikrofilem dan foto surat khabar yang diterbitkan di Azerbaijan sebelum Revolusi Bolshevik.

Rujukan
-------

1. ↑  Meet Me at the Akhundov by Leyla Gafurova. *Azerbaijan International* Magazine. #8.2. Summer 2000

Pautan luar
-----------

* Tapak web rasmi (Azerbaijan) (Inggeris) (Rusia)
* UN System Depository Libraries profile

  


| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Perancis (data)
* Jerman
* Amerika Syarikat
* Republik Czech

 |
Perpustakaan Sainte-Geneviève di Paris, Henri Labrouste
Bilik bacaan di Perpustakaan Sainte-Geneviève
**Perpustakaan Sainte-Geneviève** (Perancis: *Bibliothèque Sainte-Geneviève*code: fr is deprecated ) adalah sebuah perpustakaan universiti dan awam yang terletak di Paris, Perancis. Ia menyimpan kira-kira dua juta naskah dokumen termasuk koleksi warisan dari Abbey of St Genevieve.

Rujukan
-------

1. ↑  Sainte-Geneviève Library, retrieved 1 April 2013

Bacaan lanjut
-------------

* "New Library". *Gleason's Pictorial*. Boston, Mass. **2**. 1852.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Bibliothèque Sainte-Geneviève***. |

* Official website (*in French*)
* 

Koordinat: 48°50′49.5″N 2°20′45″E﻿ / ﻿48.847083°N 2.34583°E﻿ / 48.847083; 2.34583

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Perancis (data)
* Jerman
* Republik Czech
* Sweden

 |
| Lain-lain | 
* SUDOC (Perancis)
	+ 1

 |
Bagi bentuk nilai tukaran dagang secara umum, lihat wang.
Duit ditera lambang jata Belanda dan Syarikat Hindia Timur.
**Duit** (Belanda: *duit*code: nl is deprecated ; Jawi: ‏دؤيت‎code: ms is deprecated ‎; Jerman: *deut*code: de is deprecated ) merupakan suatu kepingan wang logam digunakan dalam perdagangan di Belanda serta wilayah di barat Jerman yang bersempadanan (Kleve dan Geldern) pada abad ke-17 dan ke-18. Ia turut dilanjutkan oleh Syarikat Hindia Timur Belanda sebagai suatu nilai mata wang berdagang semasa ia mula muncul di Alam Melayu menerus ke penjajahan ia di kepulauan Nusantara. Wang ini digunakan di Belanda sampai tahun 1854.

Secara etimologi, kata *duit/deut* berasal dari kata bahasa Norse Kuno *thveit* yang pada dasarnya bererti "kepingan".

Nilai
-----

Menurut penggunaannya di Belanda, 8 kepingan *duit* setara dengan satu stuiver dan 160 kepingan *duit* setara dengan satu gulden. Kepingan ini umumnya dibuat dari tembaga, namun ada pula yang ditempa dari perak dan emas. Apabila nilai ini diterapkan dalam pemerintahan jajahan Hindia Timur Belanda pada 1726, ia disamakan dengan seperempat *stuiver* (yakni 4 *duit* = 1 *stuiver*.

Penyerapan "duit" dalam alam Melayu serta bahasa dituturkan memberikan nilai tersendiri. Singapura dan Melaka semasa ditadbir dalam Negeri-Negeri Selat pernah menggunakan nama "duit" sebagai unit terkecil dalam mata wang ia di mana 4 kepingan "duit" bersamaan 1 sen, 2 1/2 bersamaan satu "wang".

Ungkapan Belanda
----------------

Dalam bahasa Belanda, terdapat banyak ungkapan, peribahasa atau ucapan yang mengandung kata duit, antara lain:

* *Een duit in het zakje doen* (memasukan duit ke dalam saku), ertinya "menyumbangkan sesuatu"
* *duitendief* (pencuri duit), ertinya "serakah"
* *Hij heeft veel kak, maar weinig duiten* (dia banyak sampah, tetapi sedikit duit), ertinya "dia banyak berbual kosong"
* *Moed hebben als een schelvis van drie duiten* (berani bagaikan ikan haddock/ikan asap tiga duit), ertinya "menjadi takut/pengecut"
* *Iemand van vier duiten weerom geven* (mengembalikan empat duit kepada seseorang), ertinya "menceritakan hal yang sebenarnya kepada seseorang"

Lihat pula
----------

* Stuiver
* Gulden

Rujukan
-------

1. ↑  Catalogus van de gouden en zilveren duiten geslagen in de voormalige provincies der Nederlanden 1578-1794.
2. ↑  Stephen Chia; Velat Bujeng (2021). *Arkeologi Di Malaysia: Sejarah, Warisan Dan Kebudayaan*. Dewan Bahasa Dan Pustaka Malaysia. ISBN 9789834921972. Diarkibkan daripada yang asal pada 2021-07-09. Dicapai pada 2021-07-03.
3. ↑  Swettenham, Frank Athelstane (1887). *Vocabulary of the English and Malay languages, with notes*. 2: Malay–English. (ed. ke-2). London: W. B. Whittingham. m/s. 128.